open-index/open-wikipedia-markdown huggingface dataset:
All I Want for Christmas Is New Year's Day

**«Այն ամենը, ինչ ես ուզում եմ Սուրբ Ծննդի համար, Նոր տարին է»,** բրիտանական Hurts դուետի առաջին սինգլը, որը թողարկվել է խմբի դեբյուտային «Happiness» ալբոմից դուրս։ Թողարկման առաջին շաբաթվա ընթացքում երգը հասանելի էր iTunes-ից անվճար ներբեռնան համար Մեծ Բրիտանիայում և Իռլանդիայում, և համարվում էր «Շաբաթվա սինգլը»:

## Գրելու պատմություն
Ինչ վերաբերում է երգի թողարկմանը, հարցազրույցում Hurts-ն ասել է. «այս երգը մեր կյանքի ամենասարսափելի Սուրբ Ծննդյան մասին է, որը մեր կյանքի լավագույն Սուրբ Ծնունդին ենք թողարկում։  Բացի այդ, մենք կանչեցել ենք նախորդ տեսահոլովակների հերոսներին այս տեսանյութում նկարահանվելու համար, այնպես որ դա որպես Սուրբ ծննդյան երեկույթ է:.. գերեզմանում»։

## Տեսահոլովակ
Hurts-ը տարին եզրափակում է իր տեսակի մեջ եզակի Սուրբ Ծննդյան սինգլով (նրանք բոլորը դրանում են), որը լրացվում է Ֆիլ Սանսոմի և Olly Williams-ի հիասքանչ գովազդներով։ Այն իր մեջ հավաքում է նախորդ բոլոր Better Than Love, Wonderful Life և Stay տեսահոլովակների կերպարներին գերեզմանի շուրջ, որից դուրս է գալիս սուրբծննդյան տոնածառը։

Նկարահանվել է Սթոք Նյուինգթոն շրջանի () Էբնի զբոսայգու գերեզմանատանը (), գովազդն իր մեջ հավաքում է այն, ինչը ներկայացնում է, ժամանակաշրջանի համար տխուր իրադարձություն, որը փոխակերպվում է։ Եվ խմբի հումորի լավ կրակոց, որը կարող է իրեն բավականին լուրջ ներկայացնել։ Միայն թե ափսոս, որ իսկական ձյունը քիչ առաջ տեղաց։

Իսլանդացի մոդել Աննա Տորան (), ով նախկինում նկարահանվել է Hurts Stay տեսահոլովակում, ասում է, որ իրեն զանգահարել են նկարահանումների մեկնարկից երկու օր առաջ և նախօրեին նա արդեն ժամանել էր Լոնդոն, այն ժամանակ նա առաջին անգամ լսեց երգը, նույն իրավիճակն էր նախորդ տեսահոլովակը նկարահանելիս։

Նկարահանման ամսաթիվ՝ 2010 թվականի նոյեմբերի 20-21

Տեսահոլովակի թողարկում՝ 2010 թվականի դեկտեմբերի 2

* Արտիստ՝ (*Artist*) Hurts
* Անվանում (Title)՝ Այն ամենը, ինչ ես ուզում եմ Սուրբ Ծննդի համար, Նոր տարին է (Sony Music)
* Ռեժիսոր (Director)՝  Diamond Dogs
* Թողարկող  ընկերություն (*Production Company*)՝ HSI London
* Օպերատոր (*DoP*)՝  Սթիվ Անիս
* Գեղարվեստական ​​ղեկավար՝ Գրեհեմ Քոուլ
* Ոճաբան՝ Հաննա Բհույա
* Դիմահարդարում՝ Գեմմա Ուեաթքրոֆ
* Վարսահարդար՝ Ջեյմի Փրիթչարդ
* Խմբագիր՝ Ֆիլ Սանսոմ
* ТКД ՝ Ջեյմս Թիլետ Prime Focus London, Soho
* Հետարտադրություն (Post Production)՝ Prime Focus London, Soho
* (*Commissioner*)՝ Dan Millar Sony Music-ից
* Դիտեք՝ արտադրող ընկերության կայքում

## Կոմպոզիցիաների ցանկ
**Digital download**

# «Այն ամենը, ինչ ես ուզում եմ Սուրբ Ծննդի համար Նոր տարին է», 4։34

## Չարթեր և սինգլի կարգավիճակ
### Չարթեր

### Տարվա վերջնական չարթ

## Ծանոթագրություններ

## Հղումներ
* 

Կատեգորիա:2010 սինգլներ
Կատեգորիա:Սինգլներ այբբենական կարգով
Լաքսիի անիվ

**Լաքսիի անիվ** () նաև հայտնի է որպես **Լեդի Իզաբելլա** (), ջրանիվ՝ կառուցված Մեն կղզու Լաքսի գյուղի վերևում գտնվող բլրին: Այն աշխարհում պահպանված ամենամեծ ինքնօրինակ գործող ջրանիվն է:  Նախագծել է Ռոբերտ Քեյսմենտը, անիվն ունի 22,1 մ տրամագիծ, 1,8 մ լայնություն և պտտվում է րոպեում մոտավորապես երեք անգամ:

## Պատմություն
Անիվը կառուցվել է 1854 թվականին՝ Great Laxey Mines արդյունաբերական համալիրի Glen Mooar մասից ջուր մղելու համար։ Այն կոչվել է Լեդի Իզաբելլա՝ ի պատիվ փոխնահանգապետ Չարլզ Հոուփի կնոջ, ով այդ ժամանակ կղզու կառավարիչն էր: Անիվը ներկայումս պահպանվում է Manx National Heritage ընկերության կողմից՝ որպես Great Laxey Wheel & Mines Trail-ի մի մաս: Անիվը պատկերված է Մեն կղզու կառավարության  թողարկած 20 ֆունտ արժողությամբ թղթադրամների դարձերեսին:

## Տեխնիկական մանրամասներ
Օգտագործվել է ջրի ուժով աշխատող անիվ, քանի որ Մեն կղզին գոլորշով աշխատող պոմպի համար ածուխ չի ունեցել։

Ջուրը շրջակա տարածքից, ներառյալ մի շարք տեղական աղբյուրներից և առուներից, հավաքվել է ջրամբարում, որը գտնվել է անիվի վերին մակարդակից բարձր: Փակ խողովակը միացնում է ցիստեռնը անիվի վերին մասի հետ՝ այդպիսով ջուրը հոսում է աշտարակով ներքև՝ որպես շրջված կնճափող (սիֆոն): Ջուրը խողովակից լցվում է դույլերի մեջ (որը ձևավորվում է շրջագծի վրա գտնվող փայտե սալերից) և ստիպում է անիվը պտտվել «հակառակ» ուղղությամբ. Կռունկն ունի 1,2 մ սլաք և միանում է հակակշիռին և շատ երկար ձողի: Այս ձողը ձգվում է ձողային վիադուկի երկայնքով մինչև պոմպային լիսեռ 200 մ հեռավորության վրա, որտեղ 2,4 մետրից հոսող ջրի ուժը T-աձև մղիչի օգնությամբ վերածվում է պոմպային գործողության:

Անիվի և ձողի մեծ մասը պատրաստված է փայտից; Այնուամենայնիվ, հիմնական մեխանիկական մասերը մետաղական են, որոնք ապահովում են լարվածություն և կրող մակերեսներ: Ձողն ունի անիվներ, որոնք կցված են ընդմիջումներով, որպեսզի թույլ տա անվի շարժումը նվազագույն շփումով:

### Չափեր
* Տրամագիծը՝ 22,1 մ
* Տեղափոխում՝ 1,100 լ ջուր Լաքսիի հանքերից մոտ 180 մ  հեռավորության վրա և 460 մ գետնի տակ

## Հանքավայր
Հանքավայրում, իր ծաղկման շրջանում աշխատել է ավելի քան 600 հանքափոր, որոնք արդյունահանել են կապար, պղինձ, արծաթ և ցինկ։ Հանքավայրը փակվել է 1929 թվականին: 1965 թվականին Մենի կառավարությունը գնել է ջրանիվը և տեղամասը: Անիվը վերականգնվել է։ 1989 թվականին այն դրվել է Մենի ազգային ժառանգություն կազմակերպության վերահսկողության տակ։

## Երաժշտական ստեղծագործություններ
Անիվը իրեն նվիրված երկու երաժշտական ստեղծագործություն ունի՝ մեկը գրել է Ստյուարտ Սլակը, մյուսը՝ Հելեն Բարլին: Երկուսն էլ կրում են *The Laxey Wheel* անվանումը:

## Պատկերասրահ

Պատկեր:Laxey_Wheel_08676u.jpg|Պատմական պատկեր շուրջ 1900
Պատկեր:Laxey_wheel_1.JPG| Շինության վրայի տրիսկելիոնը հետընթաց է: Դա պատահականություն է՝ պատկերը պատին սխալ են ամրացրել։ Այն Մենի զինանշանի հայելային պատկերն է
Պատկեր:Pump_mechanism_operated_by_the_Laxey_Wheel_-_geograph.org.uk_-_476326.jpg|T-աձև մղիչ, որը տեղափոխում է կռունկի հորիզոնական շարժումը ջրային անիվի առանցքի վրա
Պատկեր:"Elaborate_technical_wheel"_is_of_course_the_Laxey_Wheel,_Isle_of_Man_(28289508994).jpg


## Ծանոթագրություններ

## Արտաքին հղումներ
* IOMGuide.com/LaxeyWheel Illustrated և այցելուների գներով:

Կատեգորիա:1854 կառուցումն ավարտված շենքեր և կառույցներ
Կատեգորիա:Մեն կղզու պատմություն
Կատեգորիա:Ջրատեխնիկական կառույցներ
Սիիդա

**Սիիդան** թանգարան է, որը գտնվում է Ֆինլանդիայի Ինարի գյուղում գտնվող Ինարի լճի վրա: Այստեղ են գտնվում Սամի թանգարանը և Հյուսիսային Լապլանդիայի բնության կենտրոնը։  Թանգարանն առաջին անգամ բացվել է 1998 թվականի ապրիլի 1-ին ։

## Ցուցահանդեսներ
Սիիդան կազմակերպում է ցուցահանդեսներ՝ նվիրված Սամի մշակույթին և Հյուսիսային Լապլանդիայի բնությանը: Բացի այդ, ամռանը Սիիդայում գործում է բացօթյա թանգարան, որն ի սկզբանե կոչվում էր Սամի Ինարի թանգարան: Առաջին շենքերը թանգարանի տարածք են տեղափոխվել 1960 թվականին։ 7 հեկտար (17 ակր) տարածքում կան մոտ 50 տեսարժան վայրեր, որոնք կապված են Լապլանդիայի բնության, սաամների և նրանց մշակույթի հետ: Բացի այդ, հենց այս տարածքում էին ապրում Հյուսիսային Լապլանդիայի առաջին վերաբնակիչները և հայտնաբերվել են հնագիտական գտածոներ, որոնք արվել են մոտ 9000 տարի առաջ:

2024 թվականին Սիիդան արժանացել է «Տարվա եվրոպական թանգարան» մրցանակին։

## Պատկերասրահ

File:SIIDA Inari, Suomi Finland 2013-03-10 001.jpg|Սիիդայի հիմնական շենքը
File:Siida Museum, Inari, Finland (2) (36684218005).jpg|Թանգարան բաց երկնքի տակ
File:Storage hut in Sami Museum.jpg|«*Ájtte» ավանդական փայտե պահեստի տնակ*
File:Sami storage hut.jpg|«*Njalla» սննդի պահպանման ավանդական կառույց*
File:Reindeer shelter, Siida Museum, Inari, Finland (1) (36546020181).jpg|Եղնիկի ապաստան
File:Sami Museum Siida.jpg|Թանգարանի գլխավոր շենքի ինտերիերը
File:Sami reindeer fur shoes, Siida Museum, Inari, Finland (2) (35849373974).jpg|Սամի հյուսիսային եղջերու մորթուց պատրաստված կոշիկներ Սիիդայում


## Ծանոթագրություններ

## Արտաքին հղումներ

*Siida
Անդրեյ Կուզնեցով

**Անդրեյ Տիմոֆեևիչ Կուզնեցով** (), ռուս ռեժիսոր-մուլտիպլիկատոր, անիմացիոն ֆիլմի բեմադրող նկարիչ, նկարազարդող:

## Կենսագրություն
Ավարտել է Լենինի անվան Մոսկվայի պետական ​​մանկավարժական համալսարանի գեղարվեստա–գրաֆիկական ֆակուլտետը 1992 թվականին:

2003 թվականին ավարտել է Գերասիմովայի անվան Համառուսական կինեմատոգրաֆիայի պետական ​​համալսարանի բարձրագույն ռեժիսուրայի դասընթացները։ 1990 թվականից աշխատում է «Պիլոտ» անիմացիոն ստուդիայում, որպես անիմատոր, ռեժիսոր և բեմադրող նկարիչ:

2003 թվականին Մաքսիմ Պոկալյովի հետ ստեղծեց «Չեբուրգեն» նախագիծը: Նախագիծը հավաքել է ավելի քան երկու հարյուր արվեստի գործեր և տարբեր հեղինակների լուսանկարներ, որոնք պատկերում են «Կոկորդիլոս Գենա» մուլտֆիլմի հերոսներին պարոդիայի և հումորային համատեքստում:

Նախագծի ամենահետաքրքիր գործերից է Անդրեյ Կուզնեցովի «Չեբուրակի» շարքը, որը ներառում է ֆիլմերի և պատմական իրադարձությունների պարոդիաներ։

## Ֆիլմագրություն
### Անիմատոր

* 2006 թվական - Ժիխարկա (Ակնաքարերի լեռ)

### Ռեժիսոր
* 1996 թվական - Ես ձեզ տեղյակ կպահեմ (տեսահոլովակ «Մաշինա վրեմենի»)
* 2004 թվական - Ինչպես խաբեցին օձին (մուլտիպլիկացիոն սերիալ «Ակնեղենի լեռը»)
* 2005 թվական - Խաբեբա ագռավը (Гора самоцветов)
* 2009 թվական - Աղվեսի արկածները (Гора самоцветов)
* 2010 թվական - Պումասիպա (Гора самоцветов)
* 2013 թվական - Մերգեն (Гора самоцветов)
* 2014 թվական - Գիտնական արջը (Гора самоцветов)
* 2015 թվական - Համարձակը (Гора самоцветов)
* 2019 թվական - Ցատկ (մուլտիպիկացիոն սերիալ «Նարնջագույն կով»)

### Բեմադրող նկարիչ
* 2003 թվական - Հյուսիսից հարավ
* 2004 թվական - Հիմար Իվանի մասին

## Վավերագրական ֆիլմ
Անդրեյ Կուզնեցովը նկարահանվել է «Հրաշքների գործարան» վավերագրական սերիալում (սերիա «Բեմադրող նկարիչ», 2006 թվական)։

2014 թվականից նա մասնակցում է «Ամեն ինչ կենդանիների պես» հաղորդաշարի նկարահանումներին որպես արշավախմբերի մասնակից և կոմիքսների նկարիչ։

## Մրցանակներ
* «Ինչպես խաբեցին օձին» - «Ոսկե ձկնիկ» մանկական անիմացիոն ֆիլմերի մոսկովյան X միջազգային փառատոն (2005 թվական), մրցանակ. Լավագույն դեբյուտ.
* «Աղվեսի արկածները» - Մանկական անիմացիոն միջազգային փառատոն «Ոսկե ձկնիկ» - 2009 թվականին Մրցանակ. Լավագույն ռեժիսորական աշխատանք.
* «Պումասիպա» - «Պայծառ հրեշտակ» VII միջազգային բարեգործական կինոփառատոն. մանկական ժյուրի՝ 3-րդ մրցանակ..
* «Պումասիպա» - Վիզուալ արվեստի XV համառուսական փառատոն Օրլյոնոկում (2011 թվական): Մրցանակ «Շարժապատկերներ» անվանակարգում՝ 3-րդ տեղ՝ բանահյուսական թեմայի հաջող բացահայտման համար:
* «Մերգեն» - «Ոսկե ձկնիկ» մանկապատանեկան անիմացիոն ֆիլմերի XIX միջազգային կինոփառատոն - Պրոֆեսիոնալ ժյուրիի մրցանակներ 6+ անվանակարգում. Մրցանակ «Լավագույն հեքիաթային պատմության համար».

## Ներկայացումներ
* DeArt փառատոնի շրջանակներում տեղի կունենա Անդրեյ Կուզնեցովի անհատական ​​ցուցահանդեսը։ Այն կներկայացնի ստեղծագործություններ «Չեբուրակի», «Լուբկի», «Չուկ և Մակ» շարքերից։
* «Սոլյանկայի վրա» պատկերասրահը հրավիրում է ձեզ «Անդրեյ Կուզնեցովի Լյուբկին և Չեբուրգենները» ցուցահանդեսին III Մեծ մուլտֆիլմերի փառատոնի շրջանակներում:

## Ծանոթագրություններ
Վայսաքհի

Վայսաքի կամ Բայսաքի (, , ) – Փենջաբում նշվել է բերքահավաքի և Ամանորի փառատոնը։Սիկհերի համար կրոնական տոն է և սիկհերի օրացույցի ամենամեծ տոներից մեկը: Նշվում է վայսախ ամսվա առաջին օրը ՝ ըստ "Նանակշահի" արևային օրացույցի, որը համապատասխանում է Գրիգորյան օրացույցի ապրիլի 14-ին ։ Այս օրը սիկհերը նշում են 1699 թվականին գոբինդ Սինգհի կողմից խալսայի սիկհ եղբայրության ստեղծման տարեդարձը։

Այս օրը՝ Նոր տարվա գալուստը, նշվում է նաև Նեպալում և Հնդկաստանի այլ շրջաններում։Կերալա (Վիշու), Օրիսե, Արևմտյան Բենգալ (Բենգալյան Նոր Տարի), Թամիլ Նադու (թամիլական Նոր Տարի):Հիմաչալ Պրադեշում պուջա կատարում են հինդու աստվածուհի Դվալամուխիին, իսկ Բիհարում՝ Արևի աստված Սուրյային (Չհաթ)։ Վայսախին ավանդաբար նշվում է նաև որպես բերքի տոն Հյուսիսային Հնդկաստանի այլ շրջաններում։ Հարյանա, Հիմաչալ Պրադեշ և Ուտարախանդ:Շատ վայրերում ընդունված է այս օրը լոգանք ընդունել սուրբ գետերում, ինչպիսին Գանգան է:

## Տես նաև
* Վեսակ
* Բանգարա (պար)

## Ծանոթագրություններ

## Աղբյուրներ
* Vaisakhi — History on SikhismGuide.org
* Baisakhi Resource — Established on the tercentenary, the definitive guide on religious significance of Vaisakhi.
Alpine Unity

մինի|Ալպյան միասնության հիմնական փուլը
**Alpine Unity**, եռօրյա ամանորյա փառատոն Նոր Զելանդիայում։ Առաջին միջոցառումը տեղի է ունեցել 2001 թվականին, իսկ հաջորդ երկուսը տեղի են ունեցել Ֆլոք Հիլլում՝ Հարավային կղզու բարձր լեռնային կայանում։ 2002 թվականի ամենամեծ միջոցառմանը ներկա է եղել մոտ 5000 մարդ։

Այն ստեղծվել է որպես սահմանափակ պատասխանատվությամբ ընկերություն, որի համասեփականատերերն էին Pacific Island Entertainment Ltd.-ը և Middle Earth Productions Ltd.-ը, մինչև 2003 թվականը, երբ ընկերության և փառատոնի երկու տնօրենները ներգրավվեցին թմրանյութերի գործով շուրջկալությանը։ Դրանից հետո փառատոնը հանձնվել Է New Zealand Entertainment Service Ltd․ ընկերությանը և վերանվանվել է «Alpine»։ Այն շարունակվել է նոր անունով, որն ի վերջո փոխարինվել է Rhythm and Alps-ով, որը ստեղծվել է Հյուսիսային կղզու ամանորյա Rhythm and Vines փառատոնի կազմակերպիչների կողմից:

## Alpine Unity-ի կազմ
Alpine Unity-ում ելույթներ են ունեցել ամբողջ նոր Զելանդիայից բազմաթիվ կատարողներ, որոնցից ամենանշանավորներն էին

* Shapeshifter (band)
* Թիմո Մաաս
* Ջոն Բ

* The Black Seeds
* Fat Freddy's Drop
* Pitch Black
* Concord Dawn
* MC Tali

## Ծանոթագրություններ

Կատեգորիա:Ամանոր
Հայերեն թարգմանությունների շնորհիվ փրկված գրքերի ցանկ

**[[Հայերեն]] թարգմանությունների շնորհիվ փրկված գրքերի ցանկը** բավական ծավալուն է ու ներառում է համաշխարհային ժառանգության արժեքավոր նմուշներ։

Հայ առաքելական եկեղեցում ու հայ մշակույթում առհասարակ թարգմանությունը կազմել է կարևորագույն դեր։ Առաջին հայ թարգմանիչները սրբադասվում էին։ Բազմաթիվ անտիկ շրջանի ու միջնադարի գրականություն ժամանակի ընթացքում նպատակային ոչնչացվում է կամ կորում։ Սակայն ժամանակին հայերեն լեզվով թարգմանված լինելու շնորհիվ հետագայում հայտնաբերվում ու հրապարակվում է այլ լեզուներով։

## Ոչ լիարժեք ցանկ
Նման աշխատությունների ոչ լիարժեք ցանկը հետևյալն է.

* Զենոն Կիտիոնացի՝ «Բնության մասին տրակտատ»
* Փիլոն Ալեքսանդրացու 7 աշխատություն
* Ավիցենա՝ Al-Adwiya al-Qalbiyya
* Եվսեբիոս Կեսարացի՝ «Քրոնիկոն»։ Այս աշխատության որոշ դրվագներ պահպանվել էին հունարենում, սակայն ամբողջական տեքստը պահպանվել է միայն հայերենով։
* Հիրենեոս Լիոնացի` «Հերետիկոսների դեմ»
* Եփրեմ Ասորի՝ Մեկնություններ
* Պորփյուր՝ «Ներածություն»
* Սևերոս Անտիոքացի՝ Homilies
* Հովհաննես Ոսկեբերան` Մեկնություններ ու նամակներ
* Մեթոդիոս Ողիմպիացի՝ «Ազատ կամքի մասին»
* Արիստիդես Աթենացի՝ «Քրիստոնեական հավատի ջատագովություն»

## Ծանոթագրություններ

## Արտաքին հղումներ

* Почему первые армянские переводчики и писатели причислены к лику святых
* История алфавита. Часть 3. Месроп Маштоц и алфавиты Древнего Кавказа

Կատեգորիա:Թարգմանություններ
Կատեգորիա:Ցանկեր
Քամհարում (նստվածքաբանություն)

**Քամհարում**, նստվածքաբանության մեջ` պիտանի նյութերի բնական հեռացումն է ողողատից` քամու և հոսքային ջրերի միջոցով: Այն բանից հետո, երբ ողողատը պահուստավորվում է` քամու և ջրի արագության կամ ուղղության հետագա փոփոխությունները, որոնք հոսում են դրա վրայով, կարող են հեռացնել նստվածքային ավազահատիկները, թույլ տալով ընտիր հատիկների դուրսբերումը:

Բնական քամհարման արդյունքը եղել է հնագույն նստվածքային ապարների առաջացումը:

Քամհարումը կարող է բարելավել տեսակավորությունը և ավելացնել ողողատում ավազահատիկների միջին չափը, այն բանից հետո, երբ այն կուտակվել է:

Միախառնված տարաբնույթ նյութերի չոր քամհարման եղանակներից են նաև մագնիսի միջոցով մետաղական մասնիկների հեռացումը և մաղումը:

Նստվածքաբանության մեջ «քամհարում» եզրույթն օգտագործվում է գյուղատնտեսական համանուն գործընթացին ունեցած նմանության պատճառով, որի ընթացքում` մղեղն առանձնացվում է հացահատկից:

## Ծանոթագրություններ

Կատեգորիա:Երկրաբանական գործընթացներ
Դիտմար Կոնստանտինի

**Դիտմար Կոնստանտինի** (, ), ավստրիացի ֆուտբոլիստ, հանդես է եկել որպես պաշտպան և կիսապաշտպան։ Իր խաղային կարիերայի ավարտից հետո նա դարձել է մարզիչ։

Դիտմար Կոնստանտինի մասնավորապես խաղացել է «Վակեր» և «Վիներ Շպորտ-Կլուբ»  ակումբներում։ Եղել է Ավստրիայի չեմպիոն և Ավստրիայի գավաթակիր։

Որպես գլխավոր մարզիչ՝ նա երեք անգամ գլխավորել է Ավստրիայի հավաքականը։

## Խաղային կարիերա
Նա իր նորամուտը մեծահասակների ֆուտբոլում նշել է 1975 թվականին՝ «Վակեր» ակումբում, որտեղ անցկացրել է չորս մրցաշրջան՝ մասնակցելով առաջնության 78 հանդիպման։

1979-1980 թվականներին հանդես է եկել «Լասկ» ակումբում։

Նրա խաղը գրավել է «Ինսբրուկեր» ակումբի մարզչական շտաբի ներկայացուցիչների ուշադրությունը, որին նա միացել է 1980 թվականին։

1981-1982 թվականներին խաղացել է Հունաստանի «Կավալա» ակումբում։

1982 թվականին նա պայմանագիր է կնքել «Յունիոն Ուելս» ակումբի հետ, որտեղ անցկացրել է իր կարիերայի հաջորդ երկու տարիները։

1984 թվականից նա մեկ մրցաշրջան հանդես է եկել «Ֆավորիտներ» ակումբում։ 

1986 թվականին տեղափոխվել է «Վիներ Շպորտ-Կլուբ» ակումբ, որի կազմում անցկացրել է 1 մրցաշրջան։ Պրոֆեսիոնալ ֆուտբոլային կարիերան ավարտել է 1987 թվականին, նույն ակումբում։

## Մարզչական կարիերա
Նա իր մարզչական գործունեությունը սկսել է 1987 թվականին՝ միանալով արաբական «Ալ-Իթթիհադ» ակումբի մարզչական շտաբին։

1991 թվականին դարձել է Ավստրիայի երիտասարդական հավաքականի գլխավոր մարզիչը, որը մարզել է մեկ տարի։

Այնուհետև, 1991-1992 թվականների ընթացքում գլխավորել է Ավստրիայի հավաքականի մարզչական շտաբը։ Այս ժամանակահատվածում՝ 1992 թվականին, եղել է գլխավոր մարզչի օգնական։ 2 տարի՝ սկսած 1993 թվականից, եղել է «Ամիրա Վակեր» ակումբի գլխավոր մարզիչը։

1995 թվականին նա հրավիրվել է «Տիրոլ» ակումբի ղեկավարության կողմից՝ գլխավորելու ակումբը, որի հետ աշխատել է մինչև 1997 թվականը։ 1997-1998 թվականներին գլխավորել է «Մայնց 05» թիմի մարզչական շտաբը։

2001 թվականին դարձել է «Աուստրիա Վիեննա» ակումբի գլխավոր մարզիչը և մեկ տարի մարզել ակումբը։ Այնուհետև՝ 2008-2008 թվականներին, գլխավորել է նույն ակումբի մարզչական շտաբը։

Մարզչական կարիերայի ընթացքում նա գլխավորել է նաև «Լասկ»,«Կեռնտեն» և «Սուպերֆունդ» ակումբերը, եղել է նաև «Ռապիդ Վիեննա» ակումբի մարզչական շտաբի անդամ։

Մարզչական գործունեության վերջին տարիներին եղել է նաև Ավստրիայի հավաքականի գլխավոր մարզիչը։ Ընդհանուր առմամբ նա ազգային հավաքականը գլխավորել է 26 խաղում, որից 7-ն ավարտվել է ազգային թիմի հաղթանակով։

Մահացել է 2024 թվականի դեկտեմբերի 8-ին 69 տարեկանում՝ տարիներ շարունակ տկարամտությամբ տառապելուց հետո:

## Ձեռքբերումներ
*Ավստրիայի չեմպիոն
: «Վակեր»՝ 1976/77 1976/77

* Ավստրիայի գավաթակիր
: «Վակեր» 1977/78

## Ծանոթագրություններ

## Արտաքին հղումներ
* 
* Статистика тренеров сборной Австрии

Կատեգորիա:Ավստրիացի ֆուտբոլիստներ
Կատեգորիա:ԼԱՍԿ Լինցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կանանց և երեխաների պաշտպանության վերաբերյալ արտակարգ իրավիճակներում և զինված հակամարտությունների պայմաններում հռչակագիր

**Կանանց և երեխաների պաշտպանության վերաբերյալ արտակարգ իրավիճակներում և զինված հակամարտությունների պայմաններում** հռչակագիրը ընդունվել է ՄԱԿ-ի կողմից 1974 թվականին և նույն թվականին ուժի մեջ է մտել։ Այն առաջարկվել է ՄԱԿ-ի տնտեսական և սոցիալական խորհդի կողմից՝ հիմնվելով այն փաստի վրա, որ կանայք և երեխաները հաճախ դառնում են պատերազմների, քաղաքացիական անկարգությունների և այլ արտակարգ իրավիճակների զոհեր, որոնք առաջացնում են նրանց նկատմամբ անմարդկային գործողություններ և արդյունքում լուրջ վնաս հասցնում։

## Ակնարկ
Հռչակագրում նշվում է, որ կանայք և երեխաները զինված հակամարտությունների ընթացքում ենթարկվում են զոհաբերության ճնշման, ագրեսիայի, գացութատիրության, ռասիզմի, օտար տիրապետության և օտար ճնշման հետևանքով։ Հռչակագիրը հատկապես արգելում է քաղաքացիական բնակչության վրա հարձակումներն ու ռմբակոծումները (Հոդված 1), ինչպես նաև քաղաքացիական բնակչության դեմ քիմիական և կենսաբանական զենքի կիրառումը (Հոդված 2)։ Համաձայն հոդված 3-ի պետություններից պահանջվում է պահպանել 1925 թվականի Ժնևի արձանագրությունը և 1949 թվականի կոնվենցիան, Բացի այդ Հչռակագիրը պարտադրում է երկրներին միջոցներ կիրառել հալածանքների, խոշտանգումների, պատժիչ միջոցների, նվաստացուցիչ վերաբերմունքի և բռնության դադարեցման ուղղությամբ, հատկապես երբ դրանք ուղղված են կանանց և երեխաների դեմ։ Այն նաև ճանաչում է կալանավորումը, խոշտանգումները, գնդակահարությունները, զանգվածային ձեռբակալությունները, հավաքական պատիժները, բնակարանների ոչնչացումը և հարկադիր վտարումները որպես հանցավոր գործողություններ։  

Հռչակագրում նաև ամրագրված են որոշ անօտարելի իրավունքներ, ինչպիսիք են սննդի, ապաստանի և բժշկական օգնության հասանելիությունը, որոնք պետք է ապահովվեն արտակարգ իրավիճակներում հայտնված կանանց և երեխաներին։ 

Վերջապես, հռչակագրում նշվում է, միջազգային իրավունքի այլ փաստաթղթերի պարտադիր բնույթը՝ հիշատակելով Մարդու իրավունքների համընդհանուր հռչակագիրը, Քաղաքացիակա և քաղաքական իրավունքների միջազգային դաշնագիրը, Տնտեսական, սոցիալական և մշակութային իրավունքների միջազգային դաշնագիրը, Երեխաների իրավունքների Ժնևյան հռչակագիրը։

## Տես նաև
*Երեխաները արտակարգ իրավիճակներում և կոնֆլիկտներում
*Ժնևյան արձանագրություն
*Երեխաները զինված հակամարտություններում
*Փախստականներ
*Բռնություն կանանց նկատմամբ
*Բռնությունը պատերազմի ժամանակ

## Ծանոթագրություններ

## Արտաքին հղումներ
* Full Text of the Declaration

Կատեգորիա:Բռնություն կանանց նկատմամբ
Կատեգորիա:Կանայք պատերազմում
Կատեգորիա:Մարդու իրավունքներ
Կատեգորիա:Փախստականներ
Կատեգորիա:Փախստականներ ըստ ազգության
Նվարսակ

**Նվարսակ**, գյուղ Մեծ Հայքի Պարսկահայք նահանգում, Հեր և Զարավանդ գավառների սահմանագլխին, Հեր (այժմ՝ Խոյ) քաղաքից արևմուտք, Ալյանդռուդ գետակի ձախ ափին։ Համապատասխանում է նոր ժամանակների Նիսսակ Փոքր գյուղին։ Հիշատակում է Ղազար Փարպեցին։ V դ․ Նվարսակը սահմանային կետ էր Մարզպանական Հայաստանի և Ատրպատականի միջև։ 484-ին Նվարսակում կնքվել է հայ– պարսկական հաշտության պայմանագիր:

## Տես նաև
*  Նվարսակի պայմանագիր (484) 

Կատեգորիա:Պարսկահայքի բնակավայրեր
Կատեգորիա:Բնակավայրեր այբբենական կարգով
Կատեգորիա:Իրանի գյուղեր
Մոնեգասկեր

**Մոնեգասկեր** (մոնեգասկերեն՝ munegascu, իտալերեն՝ monegaschi, ֆրանսերեն՝ monegasques), ռոմանական ժողովուրդ, որոնք հանդիսանում են Մոնակո իշխանության բնիկ հպատակները։ 2008 թվականի տվյալներով նրանց թիվը կազմել է մոտ 21,6% ամբողջ բնակչությունից (7000 մարդ)։

## Պատմություն
Ապագա Մոնակո իշխանության տարածքում հիշատակվող առաջին բնակիչները եղել են փյունիկեցիները, որոնք այստեղ կառուցել են ամրոց դեռ մ.թ.ա. X դարում։ Հինգ դար անց նրանց փոխարինել են հույները, որոնք հիմնել են Պորտ Հերկուլես (Port Hercules) կոչվող գաղութը և մեկուսի ժայռի վրա կառուցել տաճար։ Հունական կիսաստված Հերկուլեսի պաշտամունքը խառնվել է տեղական միաչքանի պտղաբերության և տղամարդկային ուժի աստծո՝ Մոնո Օկոսի (Mono okos) պաշտամունքի հետ (այստեղից էլ ծագում է ցեղի անվանումը)։ Արդյունքում ձևավորվել է Մենավոր Հերկուլեսի (Herculis Monoeci) պաշտամունքը։

XIII դարի վերջին Լիգուրիական ափի այս հատվածում հաստատվել են գենուական ֆեոդալների՝ Գրիմալդիների տոհմի ներկայացուցիչները, որոնք իրենց հետ բերել են իտալացիների։ Այսպիսով, վերջնականապես ձևավորվել են մոնեգասկերն իրենց լեզվով և ավանդույթներով։

## Ծանոթագրություններ

Կատեգորիա:Եվրոպայի ազգեր
Կատեգորիա:Մոնակո
Կատեգորիա:Մոնակոյի ազգեր
Կատեգորիա:Ռոմանական ազգեր
Ձկան անձրև Հոնդուրասում

մինի| Յորո դեպարտամենտը Հոնդուրասի քարտեզի վրա.
**Ձկների անձրև Հոնդուրասում** (), կենդանիների անձրևի տիպի երևույթ։ Ավելի քան մեկ դար այդպիսի անձրևի մասին ամեն տարի հաղորդվում է Հոնդուրասի Յորո դեպարտամենտում։ Այն նաև հայտնի է որպես **ագուասերո դե պեսկադո** ( - բառացիորեն «ձկան անձրև»)։

## Պատմություն
Յորո դեպարտամենտի բնակչության համար ձկան անձրևը սովորական երևույթ է։ Ամեն տարի մայիսից հուլիս ընկած ժամանակահատվածում ականատեսները դիտում են, թե ինչպես է երկնքում մութ ամպ հայտնվում, հետո կայծակ է փայլատակում, որոտ է դղրդում, ուժեղ քամի է փչում և 2-3 ժամ գալիս է հորդառատ անձրև։ Դրա ավարտից հետո գետնին մնում են հարյուրավոր կենդանի ձկներ, որոնք մարդիկ հավաքում ու տանում են տուն՝ եփելու։

1998 թվականից Յորո քաղաքում անցկացվում է «Ձկան անձրևի փառատոնը» ()։

2006 թվականի հուլիսի 26-ին Հոնդուրասի հեռուստատեսության «Abriendo Brecha» լրատվական ծրագրով հեռարձակվել է ռեպորտաժ այս զարմանահրաշ երևույթի մասին, որտեղ մեկնաբանվել է, որ վերջին ժամանակներում ձկան անձրևը գալիս է տարեկան երկու անգամ։

## Բացատրություն
Այս երևույթի ընդունված բացատրությունն այն է, որ ուժեղ քամիները և տոռնադոները ձկներին օդ են բարձրացնում, ինչպես կենդանիների անձրևի այլ դեպքերում։ Ձկների ամենահավանական աղբյուրը Ատլանտյան օվկիանոսն է՝ ափից 200 կմ հեռավորության վրա։ Այս բացատրությունն անիրատեսական է, քանի որ ձուկը բաց ծովից ամեն տարի մայիս-հունիս ամիսներին պետք է հավաքվի և տեղափոխվի անմիջապես Յորո․ ջրային մրրկասյուների այդպիսի մշտական զուգադիպումը քիչ հավանական է։

Այլընտրանքային բացատրությունն այն է, որ դա գետի ձուկ է, որը լողում է մոտակա գետից դեպի ստորգետնյա հոսք կամ քարանձավային համակարգ։ Հորդառատ անձրևը հեղեղում է հոսքը և ձկներին դուրս է բերում իրենց սովորական բնակավայրից և շաղ տալիս գետնին։

### Հայր Սուբիրանայի հրաշքը
Շատերը հավատում են, որ այս երևույթը պայմանավորված է սուրբ համարվող իսպանացի կաթոլիկ միսիոներ հայր Խոսե Մանուել Սուբիրանայի գործած հրաշքով։ Նա Հոնդուրաս է այցելել 1856-1864 թվականներին և հանդիպել է բազմաթիվ աղքատների, որոնց համար աղոթել է 3 օր և 3 գիշեր՝ Աստծուց խնդրելով հրաշք, որն աղքատներին կօգներ գոյատևել։ Այդ ժամանակից ի վեր սկսել է տեղալ ձկների անձրևը։

## Տես նաև
* Նման երևույթները բացատրելու այլընտրանքային փորձերի մասին տե՛ս՝ Կենդանիների անձրև։

## Ծանոթագրություններ

## Արտաքին հղումներ
* ¿Qué provoca la lluvia de peces en Yoro, Honduras? (ձկան անձրևի մասին պատմող նյութ՝ լուսանկարներով և տեսանյութերով) 
* ¿Lluvias de peces? La ciencia da explicación a este inquietante fenómeno 
* Yoro, donde cada año hay un milagro (տեսանյութ)
* Lluvia de peces en Yoro: misterio anual revelado 
* Pobladores de Yoro son sorprendidos por “lluvia de peces” 

Կատեգորիա:Անձրևներ
Կատեգորիա:Անոմալ եղանակ
Կատեգորիա:Հոնդուրաս
Կատեգորիա:Հոնդուրասի մշակույթ
Կատեգորիա:Ձկներ
Կատեգորիա:Մթնոլորտային տեղումներ
Կատեգորիա:Օդերևութաբանություն
Մեգլենոռումիններ

**Մեգլենոռումիններ** (մեգլենոռումիներեն՝ Miglinits), որոնք նաև հայտնի են որպես մեգլենիտներ արևելյան ռոմանական էթնիկական խումբ են, որոնք սկզբում բնակվել են Մոգլենայի յոթ գյուղերում, որոնք ընդգրկում են Պելլա և Կիլկիս տարածաշրջանները Կենտրոնական Մակեդոնիայում, Հունաստանում, և մեկ գյուղ՝ Հուման, որը գտնվում է հյուսիսային Մակեդոնիայում սահմանին: Տարբերություն ունի մյուս ռոմանական ժողովուրդների հետ, օրինակ՝ առումինների և ռումինների, որոնք նույնպես բնակվում են նույն պատմական տարածաշրջանում, մեգլենոռումինները ավանդաբար նստակյաց գյուղացիներ են, այլ ոչ թե ավանդական անասելիքներ:

## Պատմություն
Նրանք խոսում են մեգլենոռումիներեն կամ մեգլենիտերեն լեզվով: Ճիշտ ձևով իրենց լեզուն կոչում են “vlahește”, սակայն մեգլենոռումինների դիասպորան Ռումինիայում նաև օգտագործում է “meglenoromână” տերմինը:

Տարբերություն է մյուս արևելյան ռոմանական ժողովուրդներից, որ ժամանակի ընթացքում մեգլենոռումինները հրաժարվել են իրենց անվանումից, որը ծագում է “Romanus” լատիներեն բառից, և փոխարենը ընդունել են “Vlasi” կամ “Vlashi” տերմինը, որը ծագում է “Vlachs” բառից, որը Միջին դարերում ոչ ռոմանական ժողովուրդները օգտագործել են ռոմանական ժողովուրդներին և անասելիքներին բնութագրելու համար: Մեգլենոռումինների անունը նրանց տվել են 19-րդ դարում գիտնականները, որոնք ուսումնասիրել են նրանց լեզուն և սովորույթները՝ հիմնվելով այն տարածաշրջանի վրա, որտեղ նրանք բնակվում են:

Նրանց թիվը գնահատվում է մինչև 20 000: Մեգլենոռումինների սփյուռքը բնակվում է Ռումինիայում (մոտ 1500 մարդ), ավելի փոքր դիասպորան՝ Թուրքիայում (մոտ 4000 մարդ), իսկ ավելի փոքր՝ Սերբիայում: Հունաստանը չի ճանաչում ազգային փոքրամասնությունները, ուստի այս համայնքը, որն ունի մոտ 4000 մարդ, չունի պաշտոնական ճանաչում Հունաստանից: Մյուս 1000 մեգլենոռումիններ բնակվում են Հյուսիսային Մակեդոնիայում: Այնուամենայնիվ, համարվում է, որ աշխարհում կա մինչև 20 000 մարդ մեգլենոռումինական ծագմամբ:

## Ծագում
Մոգլենայի տարածաշրջանը (թուրքերեն՝ Կարաքաովա) գտնվում է Հունաստանի հյուսիսում, Հյուսիսային Մակեդոնիայով սահմանակից: Այն հիմնականում սահմանափակված է Վարդար գետով արևելքում, Կոզուֆ և Վորաս լեռներով արևմուտքում, Յաննիցա և Էդեսա հարթավայրերով հարավում և Մարիանսկա լեռներով հյուսիսում: Պատմաբանները համարվել են, որ մեգլենորումինները ծագում են վալախներից, որոնք բնակվել են Մոգլենայում։

## Ծանոթագրություններ

Կատեգորիա:Ազգային փոքրամասնություններ
Կատեգորիա:Եվրոպայի ազգեր
Կատեգորիա:Էթնիկ խմբեր
Կատեգորիա:Հունաստանի ազգեր
Կատեգորիա:Ռոմանական ազգեր
Կատեգորիա:Ռումինիայի ազգեր
Եկատերինա Օանչա

**Եկատերինա Օանչա ** (, ),  ռումինացի թիավարուհի, որը 1980-ական թվականներին Ռումինիայի հավաքականի կազմում մասնակցել է բազմաթիվ միջազգային մրցումների։ Լոս Անջելեսի ամառային օլիմպիական խաղերի չեմպիոն, Սեուլի օլիմպիական խաղերի արծաթե և բրոնզե մեդալակիր, աշխարհի եռակի չեմպիոն, ինչպես նաև ազգային մակարդակի բազմաթիվ առաջնությունների հաղթող և մրցանակակիր

## Կենսագրություն

Եկատերինա Օանչան ծնվել է 1954 թվականի մարտի 25-ին Ռումինիայի Մուրեշ շրջանի Սինգեորգիու դե Մուրես համայնքում։

Մեծահասակների միջազգային մակարդակում իր առաջին լուրջ հաջողությունը նա հասել է 1981 թվականի մրցաշրջանում, երբ ընդգրկվել է Ռումինիայի ազգային հավաքականի հիմնական կազմում և մասնակցեց Մյունխենում կայացած աշխարհի առաջնությանը, որտեղ զուգահեռ ղեկավարվող քառյակների մրցույթում նվաճել է բրոնզե մեդալ։ Եզրափակչում նա զիջել է միայն Խորհրդային Միության և Արևելյան Գերմանիայի թիմերին։

մինի|4+1 թիավարության թիմը 1984 թվականի Օլիմպիական խաղերում

1982 թվականին Լյուցեռնում կայացած աշխարհի առաջնությունում կրկին բրոնզե մեդալ նվաճեց նույն կարգում

1983 թվականի աշխարհի առաջնությունում, որը տեղի է ունեցել Դույսբուրգում, նա չի կարողացել մեդալ նվաճել և զբաղեցնել է չորրորդ տեղը։

Հաջող ելույթների շնորհիվ Օանչան իրավունք է ստացել ներկայացնել Ռումինիան 1984 թվականի 1984 թվականի Լոս Անջելեսում կայացած ամառային օլիմպիական խաղերում։ Չնայած այն բանին, որ Ռումինիան սոցիալիստական երկրների հետ պաշտոնապես բոյկոտել է խաղերը, նրա մարզիկներին թույլատրվել է մասնավոր կարգով մասնակցել։ Քառյակների կազմում՝ Մարիչիկա Ցերանի, Յոանա Բադյայի, Սոֆիա Կորբանի և Անիշոարա Սորոհանի հետ, Օանչան եզրափակչում հաղթել է բոլոր մրցակիցներին՝ ավելի քան մեկ վայրկյան առաջ անցնել ԱՄՆ-ի թիմից և նվաճել օլիմպիական ոսկե մեդալ։

1985 թվականին Հազևինկելում կայացած աշխարհի առաջնությունում ութնյակի կազմում նվաճել է բրոնզե մեդալ։

1987 թվականին Կոպենհագենում տեղի ունեցած աշխարհի առաջնությունում Օանչան դարձել է կրկնակի չեմպիոն․ նա հաղթել է զուգահեռ ղեկավարվող քառյակների և ութնյակների մրցումներում։

Լինելով Ռումինիայի թիավարության թիմի առաջատարներից՝ նա հաջողությամբ որակավորվել է Սեուլում 1988 թվականի Օլիմպիական խաղերին, որտեղ նա իր ռեկորդին ավելացրել է բրոնզե և արծաթե օլիմպիական մրցանակներ, որոնք ստացել է համապատասխանաբար քառյակների և ութնյակների մրցումներում։

Սեուլի Օլիմպիական խաղերից հետո Եկատերինա Օանչան որոշ ժամանակ մնացել է Ռումինիայի հավաքականի կազմում և շարունակել մասնակցել խոշոր միջազգային մրցումների։ 1989 թվականին Բլեդում կայացած աշխարհի առաջնությունում նա ութնյակի կազմում նվաճեց ոսկե մեդալ՝ դառնալով ակադեմիական թիավարության աշխարհի եռակի չեմպիոն։ Այդ մրցումներից հետո նա որոշում կայացրեց ավարտել սպորտային կարիերան։

2004 թվականին պարգևատրվել է Մարզական վաստակի 1-ին աստիճանի շքանշանով։

Մարզական կարիերայի ավարտից հետո Եկատերինա Օանչան զբաղվել է մարզչական և մրցավարական գործունեությամբ։

Եկատերինա Օանչան մահացել է 2024 թվականի դեկտեմբերի 3-ին 70 տարեկան հասակում։

## Ծանոթագրություններ

## Արտաքին հղումներ
* 
* Екатерина Оанча {{Wayback|url=https://www.olympic.org/ecaterina-oancia |date=20190328192631

 
Կատեգորիա:Ռումինացի կանայք
Կոիչի Տանակա

ճապոնացի էլեկտրիկ ինժեներ, ով, կենսաբանական մակրոմոլեկուլների զանգվածային սպեկտրաչափական վերլուծության նոր մեթոդ մշակելու համար, Ջոն Ֆենի և Կուրտ Վյուտրիխի (վերջինս NMR սպեկտրոսկոպիայում աշխատանքի համար) հետ համատեղ արժանացել է 2002 թվականի Քիմիայի Նոբելյան մրցանակին։

## Վաղ կյանք և կրթություն
Տանական ծնվել և մեծացել է Ճապոնիայի Տոյամա քաղաքում, նրա կենսաբանական մայրը մահացել է նրա ծնվելուց մեկ ամիս անց: Տանական 1983 թվականին ավարտել է Տոհոկուի համալսարանը՝ ստանալով էլեկտրատեխնիկայի բակալավրի աստիճան, այնուհետև միացել է Shimadzu Corporation-ին, որտեղ զբաղվել է զանգվածային սպեկտրոմետրերի մշակմամբ։

## Թույլ լազերային դեզորբցիա
[thumb|left|200px|[Մասատոշի Կոշիբա|Մասատոշի Կոշիբայի և Ձյունիտիրո Կոիձումիի հետ (Վարչապետի պաշտոնական նստավայրում 2002 թվականի հոկտեմբերի 11-ին))]]
Մակրոմոլեկուլի, օրինակ՝ սպիտակուցի, զանգվածային սպեկտրոմետրիկ վերլուծության համար անալիտը պետք է իոնացվի և գոլորշիացվի լազերային ճառագայթման միջոցով: Խնդիրն այն է, որ մակրոմոլեկուլի վրա ինտենսիվ լազերային իմպուլսի ուղղակի ճառագայթումը հանգեցնում է անալիտի տրոհման մանր բեկորների և նրա կառուցվածքի կորստի: 1985 թվականի փետրվարին Տանական պարզեց, որ գլիցերինում ծայրահեղ նուրբ մետաղի փոշու խառնուրդը, որպես մատրիցա օգտագործելով, անալիտը իոնացվելիս չի կորցնում իր կառուցվածքը: Նրա աշխատանքը 1985 թվականին ներկայացվել է որպես արտոնագրային հայտ, որի հաստատվելուց հետո, 1987 թվականի մայիսին Կիոտոյում տեղի ունեցած Ճապոնիայի զանգվածային սպեկտրոմետրիայի ընկերության ամենամյա համաժողովում հրապարակվել է որպես թույլ լազերային դեզորբցիա (SLD)։

Այնուամենայնիվ, որոշ քննադատություններ եղան նրա մրցանակը շահելու վերաբերյալ՝ ասելով, որ երկու գերմանացի գիտնականների՝ Ֆրանց Հիլենկամպի և Միքայել Կարասի ներդրումը նույնպես բավական մեծ էր, որպեսզի չանտեսվեր, և, հետևաբար, նրանք նույնպես պետք է ընդգրկվեին որպես մրցանակակիրներ։ Դա պայմանավորված է նրանով, որ նրանք առաջինը 1985 թվականին զեկուցեցին ավելի բարձր զգայունությամբ մեթոդի մասին, որը փոքր օրգանական միացությունն օգտագործեց որպես մատրիցա, ինչը նրանք անվանեցին մատրիցով ակտիվացրած լազերային դեզորբցիա/իոնացում (MALDI)։ Նաև Տանակայի SLD-ն ներկայումս չի օգտագործվում բիոմոլեկուլների վերլուծության համար, մինչդեռ MALDI-ն լայնորեն օգտագործվում է զանգվածային սպեկտրոմետրիայի հետազոտական ​​լաբորատորիաներում: Բայց թեև MALDI-ն մշակվել է մինչև SLD-ն, սակայն մինչ Տանակայի զեկույցը այն չի օգտագործվել սպիտակուցների իոնացման համար։

## Ծանոթագրություններ

 
Կատեգորիա:Ճապոնացի գիտնականներ
Զեմֆիրա Մեֆթախեթդինովա

**Զեմֆիրա Ալի քըզի Մեֆթախեթդինովա** (, ),  խորհրդային և Ադրբեջանի մարզիկ-հրաձիգ, 2000 թվականի Օլիմպիական խաղերի չեմպիոն, 2004 թվականի Օլիմպիական խաղերի բրոնզե մեդալակիր, 1995 և 2001 թվականների աշխարհի չեմպիոն, 1986, 1987 և 1988 թվականների Եվրոպայի չեմպիոն թիմային հաշվարկում, 1986 և 1988 թվականների արծաթե, 1987 և 1990 թվականների բրոնզե մեդալակիր՝ անհատական հաշվարկում, ինչպես նաև 1986 թվականի աշխարհի առաջնության թիմային հաշվարկում արծաթե մեդալակիր։ 1986 թվականի ԽՍՀՄ առաջնության բրոնզե մեդալակիր։ Նա անկախ Ադրբեջանի առաջին մարզիկն է, ով նվաճել է օլիմպիական ոսկե մեդալ, ինչպես նաև առաջին կինը, որը ներկայացրել է անկախ Ադրբեջանը և նվաճել օլիմպիական մեդալ։

## Կենսագրություն
Զեմֆիրա Մեֆթախեթդինովան ծնվել է 1963 թվականի մայիսի 28-ին Բաքու քաղաքում։

1984 թվականին ավարտել է Ադրբեջանի պետական ֆիզիկական կուլտուրայի ինստիտուտը։ Ներկայացրել է Բաքվի «Դինամո» ակումբը։

Նա ոստիկանության գնդապետ է։ ՆԳՆ սպորտային ընկերության նախագահ է։

Ադրբեջանի Ազգային օլիմպիական կոմիտեի փոխնախագահ է։

2021 թվականի դեկտեմբերի 15-ից աշխատում է Ադրբեջանի հրաձգության ֆեդերացիայի փոխնախագահ։

## Կարիերա
1993 թվականին դարձել է Եվրոպայի չեմպիոն, 1995 թվականին՝ աշխարհի։ thumb|200px|Զեմֆիրա Մեֆթախեթդինովան 2000 թվականի Օլիմպիական խաղերում
2000 թվականի Սիդնեյի Օլիմպիական խաղերում նվաճել է Ադրբեջանի հավաքականի առաջին ոսկե մեդալը ստենդային հրաձգությունում՝ 73+25 արդյունքով։

2004 թվականի Ամառային Օլիմպիական խաղերում զբաղեցրել է երրորդ տեղը՝ 71+22 արդյունքով։

Մասնակցել է 2008 թվականի Պեկինի Օլիմպիական խաղերին, որտեղ ստենդային հրաձգությունում զբաղեցրել է 15-րդ տեղը՝ խոցելով 63 թիրախ։

2017 թվականին, ֆիզիկական կուլտուրայի և սպորտի զարգացման գործում ունեցած վաստակի համար, արժանացել է «Ադրբեջանի ֆիզիկական կուլտուրայի և սպորտի վաստակավոր գործիչ» պատվավոր կոչմանը։

## Պարգևներ
1991 թվականի հունվարին արժանացել է Ադրբեջանի ԽՍՀ պատվավոր դիպլոմին

1995 թվականի մարտին, միջազգային մրցումներում ունեցած բարձր նվաճումների և ադրբեջանական սպորտի զարգացման գործում ունեցած վաստակի համար, պարգևատրվել է «Տերեգի (Առաջընթաց)» մեդալով։

## Ծանոթագրություններ
Ռադիկ Իսաև

**Ռադիկ Իսաև** (, ), Ադրբեջանցի, նախկինում ռուսաստանցի թեքվոնդոիստ, 2016 թվականի Օլիմպիական չեմպիոն, աշխարհի, Եվրոպայի և Եվրոպական խաղերի չեմպիոն։ Ռուսաստանի սպորտի վարպետ, 2013 թվականի լավագույն մարզական գործիչ:

Նա նվաճել է ոսկե մեդալ 2014 թվականին Եվրոպայի առաջնությունում՝ տղամարդկանց 87 կգ քաշային կարգում, ինչպես նաև բրոնզե մեդալ 2013 թվականին աշխարհի առաջնությունում։ 2016 թվականի Ռիոյի ամառային օլիմպիական խաղերում Ռադիկը նվաճել է ոսկե մեդալ։

Ադրբեջանի ներկայացուցիչ Ռադիկ Իսաևը, որը Օլիմպիական և Աշխարհի չեմպիոն է, Ռիոյի 2016 թվականի ամառային օլիմպիական խաղերում նվաճել է ոսկե մեդալ։ Նա դարձել է աշխարհի չեմպիոն 2015 թվականին և բրոնզե մեդալակիր Աշխարհի առաջնությունում 2016 թվականին։ 2015 թվականին Ռադիկը հաղթել է 1-ին Եվրոպական խաղերում։ Նա կրկնակի Եվրոպայի չեմպիոն է և կրկնակի Աշխարհի Գավաթի հաղթող։ 2017 թվականին Ռադիկը հաղթել է Իսլամական խաղերում։

## Պարգևներ
2015 թվականի հունիսի 29-ին Ռադիկ Իսաևը առաջին Եվրոպական խաղերում բարձր նվաճումների և Ադրբեջանի սպորտի զարգացման գործում ունեցած մեծ վաստակի համար, պարգևատրվել է «Փառք» շքանշանով։

2016 թվականի սեպտեմբերի 1-ին Իսաևը Ռիո դե Ժանեյրոյում անցկացված 31-րդ ամառային Օլիմպիական խաղերում բարձր նվաճումների և Ադրբեջանի սպորտի զարգացման գործում ունեցած վաստակի համար, Ադրբեջանի նախագահի հրամանագրով պարգևատրվել է «Ծառայության համար հայրենիքին I աստիճանի» շքանշանով։

## Ծանոթագրություններ

Կատեգորիա:Ադրբեջանցի մարզիկներ
Սոհրաբ Մորադի

**Սոհրաբ Մորադի** (, ), իրանցի ծանրորդ, 2016 թվականի օլիմպիական չեմպիոն մինչև 94 կգ քաշային կարգում, աշխարհի և ասիայի չեմպիոն, Ասիական խաղերի հաղթող։

## Կարիերա
Նորամուտը միջազգային ասպարեզում նշել է 2007 թվականին աշխարհի առաջնությունում, որտեղ հանդես է եկել մինչև 77 կգ քաշային կարգում, երկամարտի 328 կգ արդյունքով զբաղեցնելով 22-րդ հորիզոնականը։ 2008 թվականին նվաճել է բրոնզե մեդալ Ասիայի և աշխարհի երիտասարդական առաջնություններում, երկու մեդալներն էլ նվաճել է մինչև 77 կգ քաշային կարգում։ 2009 և 2012 թվականներին հաղթել է Ասիայի առաջնությունում, երկու մեդալներն էլ նվաճել են մինչև 85 կգ քաշային կարգում։ Լոնդոնի 2012 թվականի Օլիմպիական խաղերի մասնակից է, որտեղ հանդես է եկել մինչև 85 կգ քաշային կարգում։ Սահմանել 6 համաշխարհային ռեկորդ։

2013 թվականին Աստանայում կայացած Ասիայի առաջնությունում մինչև 85 կգ քաշային կարգում նվաճել է ոսկե մեդալ երկամարտի 358 կգ արդյունքով, սակայն երկու տարով որակազրկվել է այն բանից հետո, երբ մարզիկի դոպինգ թեստը դրական է եղել մեթադոնի համար։
ձախից|մինի|250x250փքս|Մորադին Ռիոյում 2016 թվակաին։ Պոկում վարժություն։
2016 թվականի Ռիո դե Ժանեյրոյում կայացած Օլիմպիական խաղերում նվաճել է ոսկե մեդալ է մինչև 94 կգ քաշային կարգում։

2018 թվականի նոյեմբերի սկզբին Աշխաբադում ընթացող աշխարհի առաջնությունում մինչև 96 կգ քաշային կարգում իրանցի մարզիկը ոսկե մեդալ է նվաճել աշխարհի առաջնությունում երկամարտում ունենալով 416 կգ։ Հրում վարժություններում սահմանել է երեք համաշխարհային ռեկորդ։

## Արդյունքներ

## Ծանոթագրություններ

 
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Իրանցի ծանրամարտիկներ
Կատեգորիա:Ծանրամարտի աշխարհի չեմպիոններ
Կատեգորիա:Սպահան քաղաքում ծնվածներ
Կուրտ Վյուտրիխ

**Կուրտ Վյուտրիխ** () շվեյցարացի քիմիկոս/կենսաֆիզիկոս և Նոբելյան քիմիայի դափնեկիր, հայտնի որպես միջուկային մագնիսական ռեզոնանսի (NMR) մեթոդների մշակմամբ՝ կենսաբանական մակրոմոլեկուլների ուսումնասիրման համար։

## Վաղ կյանք և կրթություն
Ծնվել է Aarberg-ում, Շվեյցարիա, Վյուտրիխը քիմիայի, ֆիզիկայի և մաթեմատիկայի  կրթությունը ստացել է Բեռնի համալսարանում։ Նա իր PhD-ն ստացել է Բազելի համալսարանում, 1964 թվականին։

## Կարիերա
Ասպիրանտուրան ավարտելուց հետո Վուտրիխը որոշ ժամանակ շարունակեց հետդոկտորական հետազոտությունը Ֆալլաբի հետ, այնուհետ մեկնեց Կալիֆորնիայի համալսարան, Բերքլի, որտեղ աշխատեց երկու տարի (1965 - 1967)։ երկու տարի շարունակ, որից հետո նա տեղափոխվեց Բելլ հեռախոսային լաբորատորիա Մյուրեյ Հիլում, Նյու Ջերսի (1967 - 1969):

1969 թվականին Վյուտրիխը վերադարձել է Շվեյցարիա, Ցյուրիխ, 1969-ին, որտեղ նա սկսել է իր կարիերան Ցյուրիխի տեխնիկական բարձրագույն դպրոցում, մինչև 1980 թվականին կենսաֆիզիկայի պրոֆեսոր դառնալը։ Նա  լաբորատորիա է վարում Ցյուրիխի ETH-ում, The Scripps
Հետազոտական ​​ինստիտուտում, Լա Ջոլլա, Կալիֆորնիա
և ՇանհայՏեխ համալսարանում։ Նա նաև հրավիրյալ պրոֆեսոր է եղել Էդինբուրգի համալսարանում (1997–2000), Հոնկոնգի Չինական համալսարանում (որտեղ նա պատվավոր պրոֆեսոր էր) և Յոնսեյի համալսարանում։

Ասպիրանտուրայի տարիներին Վյուտրիխը սկսեց աշխատել էլեկտրոնային պարամագնիսական ռեզոնանսային սպեկտրոսկոպիայի հետ, և նրա թեկնածուական թեզի թեման էր «պղնձի միացությունների կատալիտիկ ակտիվությունը ավտոօքսիդացման ռեակցիաներում»։ Բերկլիում հետտդոկտորատուրայի ընթացքում նա սկսեց աշխատել միջուկային մագնիսական ռեզոնանսային սպեկտրոսկոպիայի նոր մշակված և հարակից տեխնիկայի հետ՝ ուսումնասիրելու մետաղական կոմպլեքսների խոնավացումը: Երբ Վյուտրիխը միացավ Բելլ լաբորատորիային, նրան վստահեցին առաջին գերհաղորդիչ NMR սպեկտրոմետրերից մեկը և նա սկսեց ուսումնասիրել սպիտակուցների կառուցվածքն ու դինամիկան: Այդ պահից ի վեր նա շարունակել է հետազոտության այդ ուղղությունը:

Շվեյցարիա վերադառնալուց հետո Վուտրիխը համագործակցեց, ի թիվս այլոց, Նոբելյան մրցանակի դափնեկիր Ռիչարդ Էռնստի հետ՝ մշակելով առաջին երկչափ NMR փորձերը, և հաստատեց միջուկային Overhauser էֆեկտը՝ որպես սպիտակուցների միջև հեռավորությունը չափելու հարմար միջոց: Հետագայում այս հետազոտությունը հանգեցրեց ռեզոնանսների ամբողջական նշանակմանը, ի թիվս այլոց, տավարի ենթաստամոքսային գեղձի տրիպսինի ինհիբիտորի և գլյուկագոնի համար։

2010 թվականի հոկտեմբերին Վյուտրիխը մասնակցեց ԱՄՆ գիտության և ճարտարագիտության փառատոնի «Lunch with aureate» ծրագրին, որտեղ միջին և ավագ դպրոցի աշակերտները կարող են ոչ պաշտոնական զրույցի բռնվել Նոբելյան մրցանակի դափնեկիր գիտնականի հետ շագանակագույն պայուսակով ճաշի ժամանակ։ Վյուտրիխը նաև ԱՄՆ Գիտության և ճարտարագիտության փառատոնի Խորհրդատվական խորհրդի անդամ է և ՄԱԿ-ի Խորհրդարանական վեհաժողովի ստեղծման քարոզարշավի աջակից, կազմակերպության, որը քարոզարշավ է իրականացնում ՄԱԿ-ում ժողովրդավարական բարեփոխումների համար։

## Անձնական տվյալներ
2018 թվականի ապրիլի 2-ին, չինական մշտական ​​կացության քարտ ստանալուց հետո, դոկտոր Վուտրիխը մշտական ​​բնակություն հաստատեց Շանհայում, Չինաստան։

## Ծանոթագրություններ
Կլիենտիզմ

**Կլիենտիզմ, կլիենտելիզմ**, անհավասար կողմերի միջև ռեսուրսների և ծառայությունների փոխանակման համակարգ՝ հիմնված ավելի հարուստ կամ ավելի ազդեցիկ «շեֆի» և ավելի աղքատ ու ավելի թույլ ենթակայի միջև շահագործողական բնույթի հարաբերությունների վրա։

## Ստուգաբանություն
«Կլիենտիզմ» կամ «կլիենտելիզմ» եզրույթն առաջացել է լատիներեն «cliens» բառից, որը Հին Հռոմում օգտագործվում Էր ծառայություններ մատուցող, մասնակի ազատություն ունեցող, իսկ հետագայում ավելի աղքատացած հռոմեացու համար, ով միանում էր ունևոր պատրոնին կամ հովանավորին, որպես վերջինիս «clientela»-ի, այսինքն (բարեկամության պահապան) մի մասը։

Այնուհանդերձ բառի ծագումնաբանությունը վիճելի է։

Կլիենտելիզմը քաղաքական աջակցության ընդունումն ու խոստումն է, անձնական օգուտի դիմաց՝ նվեր, փոխառություն, պարգև, բարեհաճություն, աշխատանք և այլն։ Այն սովորաբար հիմնված է անհավասար հարաբերությունների վրա՝ հաճախորդի (օրինակ՝ ընտրողի) և հովանավորի (օրինակ՝ քաղաքական առաջնորդի)։ Կլիենտելիզմի արյունքում ընդունվում են որոշմներ, որոնք սովորաբար պատկերում ոչ թե լայն հանրության շահը, այլ ընդհակառակը՝ փոքրաթիվ մարդկանց մասնավոր շահերը, ինչն էլ հանգեցնում է անարդար և անազնիվ արդյունքների։

## Կլիենտելիզմը Հայաստանում
Հայաստանում կլիենտելիզմը համարվում է կառավարման հետ կապված հիմնախնդիր: Այնուամենայնիվ, 2018 թվականի հեղափոխությանը հաջորդած կոռուպցիայի այլ ձևերի զգալի նվազման պատճառով ներկայիս կոռուպցիոն տիպաբանության մեջ նեպոտիզմի/կլիենտելիզմի ծավալը զգալի դարձավ: «Հանրային ծառայության մասին» ՀՀ օրենքը մասամբ կարգավորում է կլիենտելիզմի որոշ դրսևորումներ, սակայն մեծ հաշվով օրենքի բացերը բազմաթիվ են, եւ չկան պատժի հստակ մեխանիզմներ։

### Ազգային օրենսդրություն
«Հանրային ծառայության մասին» օրենքն արգելում է հանրային ծառայողներին սեփական պաշտոնեական դիրքն օգտագործել քաղաքական կուսակցություններին, հանրային կազմակերպություններին, ներառյալ կրոնական խմբերին, իրական օգուտներ կամ առավելություններ շնորհելու նպատակով: Ինչ վերաբերում է նեպոտիզմին, օրենքն արգելում է նաեւ հանրային ծառայողների աշխատելն իրենց մոտ հարազատների (ծնող, ամուսին, երեխա կամ հարազատ քույր-եղբայր) հետ միասին: ՀՀ քրեական օրենսգրքի 311.2-րդ հոդվածն արգելում է իրական կամ ենթադրյալ ազդեցությունն օգտագործել անձնական կամ խմբային շահերի համար: Նման գործողությունները պատժվում են տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ ազատազրկմամբ՝ առավելագույնը երեք տարի ժամկետով, գույքի բռնագրավմամբ կամ առանց դրա։

## Ծանոթագրություններ

Կատեգորիա:Կառավարման համակարգեր
Կատեգորիա:Կառավարում
Հովանավորություն

**Հովանավորություն**, աջակցություն, խրախուսանք, արտոնություն կամ ֆինանսական օգնություն, որը կազմակերպությունը կամ անհատը տրամադրում է մեկ ուրիշին։ Արվեստի պատմության մեջ արվեստի հովանավորչությունը վերաբերում է այն աջակցությանը, որ արքայազնները, պապերը և այլ հարուստ և ազդեցիկ մարդիկ ցուցաբերել են այնպիսի արվեստագետների, ինչպիսիք են երաժիշտները, նկարիչները և քանդակագործները։ Այն կարող է վերաբերել նաև եկեղեցական բարիքներ շնորհելու իրավունքին։ Հովանավոր բառը ծագում է լատիներեն *patronus* («հովանավոր» - նա, ով նպաստ է տալիս իր հաճախորդներին) բառից։

## Նկարագրություն
Որոշ երկրներում այս տերմինն օգտագործվում է քաղաքական հովանավորչությունը կամ հովանավորչական քաղաքականությունը նկարագրելու համար, որը պետական ռեսուրսների օգտագործումն է՝ անհատներին իրենց ընտրական աջակցության համար պարգևատրելու համար։ 

Որոշ հովանավորչական համակարգեր օրինական են, ինչպես կանադական ավանդույթի համաձայն, երբ վարչապետը նշանակում է սենատորների և մի շարք հանձնաժողովների և գործակալությունների ղեկավարների։ Շատ դեպքերում այդ նշանակումները գնում են այն մարդկանց, ովքեր սատարել են վարչապետի քաղաքական կուսակցությանը։ Նաև՝ տերմինը կարող է վերաբերել կոռուպցիայի կամ ֆավորիտիզմի մի տեսակի, որտեղ իշխանության մեջ գտնվող կուսակցությունը պարգևատրում է խմբերին, ընտանիքներին կամ էթնիկական խմբերին իրենց ընտրական աջակցության համար՝ օգտագործելով անօրինական նվերներ կամ խարդախությամբ կատարված նշանակումներ կամ պետական պայմանագրեր։

Քաղաքական առաջնորդներն իրենց տրամադրության տակ ունեն մեծ հովանավորություն, այն իմաստով, որ նրանք որոշումներ են կայացնում կառավարության ներսում և դրսում պաշտոնյաների նշանակման վերաբերյալ։ Հետևաբար հովանավորչությունը գործադիր իշխանության ճանաչված իշխանությունն է։ Երկրների մեծ մասում գործադիր իշխանությունն իրավունք ունի կատարել բազմաթիվ նշանակումներ, որոնցից մի քանիսը կարող են շահութաբեր լինել։ Որոշ ժողովրդավարական երկրներում բարձր մակարդակի նշանակումները վերանայվում կամ հաստատվում են օրենսդիր մարմնի կողմից (ինչպես Ամերիկայի Միացյալ Նահանգների Սենատի խորհրդով և համաձայնությամբ), այլ երկրներում, ինչպիսիք են Վեստմինստերյան համակարգն օգտագործող երկրներում, դա այդպես չէ։ Քաղաքական հովանավորչության այլ տեսակներ կարող են խախտել օրենքները կամ էթիկայի կանոնները, օրինակ՝ երբ քաղաքական առաջնորդները զբաղվում են նեպոտիզմով, ինչպիսիք են խարդախությամբ ոչ մրցակցային պետական պայմանագրերը ընկերներին կամ հարազատներին շնորհելը կամ հանրային ծառայության վրա ճնշում գործադրելը, որպեսզի աշխատանքի ընդունի ոչ որակավորված ընտանիքի անդամի կամ ընկերոջ։

## Ծանոթագրություններ

Կատեգորիա:Արվեստ
Կատեգորիա:Բարեգործություն
Կատեգորիա:Հասարակություն
Կատեգորիա:Քաղաքական մշակույթ
Կատեգորիա:Քաղաքական տերմինաբանություն
Հարկերից խուսափում

**Հարկերից խուսափում**, հարկերի անօրինական կերպով չվճարելը կամ մասամբ վճարելը, որը կատարվում է հանրային ծառայություններին ներկայացվելիք հայտարարգրերի կեղծման կամ բացակայության միջոցով։

## Նկարագրություն
Հարկային քաղաքականությունը տնտեսության վրա ազդող հզոր գործիքներից է, նաև հարկեր վճարող քաղաքացիների պետության կախվածության ցուցիչ, այդ պատճառով այն ներառված է պետության տնտեսական անվտանգության համակարգում։ Ցանկացած տնտեսավարող սուբյեկտ փորձում է նվազագույնի հասցնել իր ծախսերը։

Շատ տարբեր են հարկերից խուսափելու պատճառները, դրանք կարող են լինել տնտեսական, քաղաքական, իրավական և այլն։ Որպես այդպիսին հարկերից խուսափելու հիմքերը կարելի է համարել

* Կազմակերպության ֆինանասական վիճակի վատթարացումը
* Եկամուտների նվազումը
* Հարկային օրենսդրության և հարկային քաղաքականության վիճելի կետերի առկայությունը

Հարկերից խուսափելը բավականին լուրջ տնտեսական հետևանքներ է ունենում՝

* Սոցիալական արդարության սկզբունքի չպահպանման հետևանքներ
* Պետական բյուջեի հարկային եկամուտների կրճատում 

Պետությունն օգտագործում է իր ձեռքի տակ եղած բոլոր լծակները, բոլոր միջոցները հարկերից խուսափելու շրջանից ազատվելու համար՝

* Հարկերից խուսափելու հնարավոր օրինական տարբերակների բացառումը իրավական բարեփոխումների միջոցով 
* Հարկերից խուսափելու կանխարգելման, վերահսկման, զսպման միջոցառումների արդյունավետ փաթեթի ստեղծում

Աշխարհի գրեթե բոլոր երկրներն ընդհանուր առմամբ կորցնում են 427 միլիարդ ԱՄՆ դոլարին համարժեք գումար։ 2021 թվականին հրապարակված այս զեկույցը վկայում է, որ նախկինում ստեղծված իրավիճակը գնալով ավելի մտահոգիչ է դառնում։

## Ծանոթագրություններ

Կատեգորիա:Հանցագործություններ
Կատեգորիա:Հարկեր
Կատեգորիա:Հարկում
Կատեգորիա:Սեփականության դեմ հանցագործություններ
Կատեգորիա:Տնտեսագիտական տերմիններ
Կատեգորիա:Քաղաքական կաշառակերություն
Կատեգորիա:Ֆինանսական խարդախություն